S-3916/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. september 2019, á hendur I-kk-þgf Þ-kk-þgf Á-kk-þgf, kt. [...], án lögheimilis, fyrir eftirtalin hegningar, fíkniefna og umferðarlagabrot:

I.

1. Umferðarlagabrot með því að hafa, fimmtudaginn 21. desember 2017, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist 105 ng/ml af amfetamíni og 305 ng/ml af MDMA) um Bæjarháls í Reykjavík, uns lögregla stöðvaði aksturinn við Hraunbæ nr. 106.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

II.

Þjófnaði með því að hafa:

2. Fimmtudaginn 12. júlí 2018, brotist inn í fjóra skápa sundlaugargesta í karlaklefa vesturbæjarlaugar, að Hofsvallagötu í Reykjavík, og stolið þaðan ýmsum fatnaði, snyrtivörum, tveimur seðlaveskjum, tveimur Iphone farsímum, Samsung farsíma, þremur armbandsúrum, þremur greiðslukortum, ökuskírteini, vasahníf og kveikjuláslyklum, allt að óþekktu verðmæti, auk 385 evra.

3. Miðvikudaginn 7. nóvember 2018, stolið úr verslun ÁTVR, í Skeifunni 5 í Reykjavík, flösku af Finlandia vodka að söluverðmæti 1.850 kr.

4. Miðvikudaginn 5. desember 2018, brotist inn í kjallara fjölbýlishúss, að [...] í Reykjavík, og stolið úr þremur geymslum hússins tveimur ferðatöskum, fartölvu, leikjatölvu, hárkollu, bókum og jólaljósum, allt að óþekktu verðmæti, auk Comp Racer reiðhjóli að áætluðu verðmæti 230.000 kr.

Teljast brot þessi varða við 1. mgr. 244. gr. almennra hegningarlaga nr. 19/1940.

III.

5. Eignaspjöll með því að hafa, sunnudaginn 24. desember 2017, reynt að spenna upp póstbox, með þeim afleiðingum að skemmdir urðu á þremur hólfum póstboxins, við verslun 1011 á Barónsstíg í Reykjavík.

Telst brot þetta varða við 1. mgr. 257. gr. almennra hegningarlaga nr. 19/1940.

VI.

6. Fíkniefnalagabrot með því að hafa, aðfaranótt mánudagsins 4. mars 2019, haft í vörslum sínum 0,25 g af kókaíni, sem fannst við líkamsleit lögreglu á ákærða á lögreglustöð við Hverfisgötu 113 í Reykjavík.

Telst brot þetta varða við 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

VI.

7. Húsbrot með því að hafa, aðfaranótt miðvikudagsins 27. mars 2019, ruðst í heimildarleysi inn í bílskúr að [...] í Reykjavík.

Telst brot þetta varða við 231. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á 0,25 g af kókaíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkrafa:

Vegna ákæruliðar nr. 3 gerir S-kk-nf B-kk-nf, lögmaður, fyrir hönd ÁTVR, kt. 4101694369, kröfu um að ákærði verði dæmdur til að greiða kröfuhafa skaðabætur að fjárhæð kr. 1.850 auk vaxta skv. 8. gr. laga nr. 38/2001 af þeirri fjárhæð frá 7. nóvember 2018 til 5. janúar 2019. Eftir það er krafist dráttarvaxta skv. 1. mgr. 6. gr., sbr. 9. gr., laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi.

Einkaréttarkrafa ÁTVR á hendur ákærða er felld niður þar sem ekki var mætt af hálfu bótakrefjanda við þingfestingu málsins.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Rétt er þó að geta þess að umferðarlagabrot samkvæmt 1. ákærulið varðar nú við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. núgildandi umferðarlaga nr. 77/2019.

Ákærði er fæddur í [...]. Samkvæmt framlögðu sakavottorði, dagsettu 27. ágúst 2019, gekkst ákærði undir greiðslu sektar með lögreglustjórasátt 6. desember 2011 fyrir akstur án þess að hafa endurnýjað ökuskírteini sitt og akstur undir áhrifum áfengis. Þá var ákærði dæmdur til greiðslu sektar 15. desember 2011 fyrir að akstur undir áhrifum áfengis og akstur án gildra ökuréttinda. Þá gekkst ákærði undir greiðslu sektar með viðurlagaákvörðun 12. desember 2012 fyrir akstur án gildra ökuréttinda og akstur undir áhrifum áfengis. Næst var ákærði ákærði dæmdur til greiðslu sektar fyrir brot gegn 248. gr. almennra hegningarlaga með dómi 4. apríl 2013. Þá var ákærði dæmdur til greiðslu sektar 2. desember 2012 fyrir akstur sviptur ökuréttindum. Loks var ákærði dæmdur í 4 mánaða fangelsi með dómi 10. maí 2017 fyrir þjófnað og fyrir akstur undir áhrifum ávana og fíkniefna og akstur sviptur ökuréttindum. Sakaferill ákærða hefur að öðru leyti ekki áhrif á ákvörðun refsingar í málinu.

Við ákvörðun refsingar hér verður þannig við það miðað að ákærði gerist nú í fjórða sinn sekur um akstur undir áhrifum ávana og fíkniefna og sviptur ökuréttindum. Þá verður enn fremur litið til greiðrar játningar ákærða.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Með vísan til 99. gr. og 101. gr. umferðarlaga nr. 77/2019 er áréttuð ævilöng svipting ökuréttar ákærða frá deginum í dag að telja.

Með vísan til lagaákvæða í ákæru er ákærða gert að sæta upptöku á 0,25 g af kókaíni sem lögregla lagði hald á við rannsókn málsins.

Ákærði greiði 97.057 krónur í sakarkostnað.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf Þ-kk-nf Á-kk-nf, sæti fangelsi 6 mánuði.

Áréttuð er ævilöng ökuréttarsvipting ákærða.

Ákærði sæti upptöku á 0,25 g af kókaíni.

Ákærði greiði 97.057 krónur í sakarkostnað.

H-kvk-nf S-kvk-nf B-kvk-nf

Með vísan til lagaákvæða í ákæru er ákærða gert að sæta upptöku á 0,25 g af kókaíni sem lögregla lagði hald á við rannsókn málsins.

Ákærði greiði 97.057 krónur í sakarkostnað.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf Þ-kk-nf Á-kk-nf, sæti fangelsi 6 mánuði.

Áréttuð er ævilöng ökuréttarsvipting ákærða.

Ákærði sæti upptöku á 0,25 g af kókaíni.

Ákærði greiði 97.057 krónur í sakarkostnað.

H-kvk-nf S-kvk-nf B-kvk-nf